rlitschk/wikidir huggingface dataset:
Günter Sawitzki (* 22. November 1932 in Herne; † 14. Dezember 2020) weer en düütsch Footballspeler. He speel in sien aktiv Tiet as Doorhöder för Rasensport Holthausen, den SV Sodingen (1953–1956) un den VfB Stuttgart. För den VfB hett he över 400 Spelen maakt un wunn mit de Mannschap den DFB-Pokal 1958; 1963 keem he mit den VfB ok in de Bundsliga un bleev dor bit 1968 Stammdoorhöder, bit he vun den eerst 20-johrigen Gerhard Heinze aflöst wurr. Sawitzki speel sietdem för de Amateurmannschap vun den VfB, mit de he 1970 dat Endspeel um de Düütsch Amateurmeesterschap recken dee (0:1 gegen Jülich 1910). Ansluutend hett he sogor noch mal en kört Comeback in de Bundsligamannschap schafft. Nah all tosommen 248 Böverliga- (dorvan 64 för Sodingen, 184 för Stuttgart) un 146 Bundsligaspelen hett „Sawi“ eerst 1971 sien Loopbahn bi den VfB Stuttgart afslooten. Sien Debüt in de B-Natschoonalmannschap, in de to dissen Tietpunkt ok sien Sodinger Mannschapskamerad Gerhard Harpers speel, geev Sawitzki an 31. Mai 1956 in Barcelona. Bi den 5:2-Sieg över de spaansch B-Utwahl hebbt ok Horst Szymaniak, Jakob Miltz, Erich Bäumler un Heinz Wewers to'n eersten Mal en Insatz in de B-Utwahl harrt. Bit Oktober 1958 hett he noch
De bioloogsche Nomenklatur vun Organismen is eenheitlich regelt. De wetenschopliche Naam sett sik ut en Naam for dat Geslecht un en Binaam för de Oort (Epitheton) tosamen. De Naam för dat Geslecht warrt dorbi mit grote Anfangsbookstaven schreven un schall en latiensch oder an dat Latiensche anpasst Substantiv wesen. Dat Oort-Epitheton warrt lütt schreven un schall liek as de Naam for dat Geslecht latiensch wesen, dat kann en Substantiv oder en Adjektiv wesen. En Adjektiv mutt grammatsch den Geslechtsnaam folgen un warrt bi en Ännern vun dat Geslecht ok anpasst. Binnen ene Geslecht mööt Oorden verschedene Naams dragen, lieke Oortnaams in verschedene Geslechter sünd tolaten. Bi Deertoorden köönt Geslechtsnaam un Oort-Epitheton identisch wesen (to'n Bispeel Schuufut: Bubo bubo), bi Plantenoorden is dat nich tolaten. Variatschonen vun dit System sünd: de Angaav vun den Naam vun de Ünneroort, de lütt achter den Oortnaam schreven warrt (to'n Bispeel Homo sapiens sapiens) dat Nömen vun Tuchtformen dör dat Anfögen vun en wiederen lüttschrevenen Naam un de Afkörten var. för variation, to'n Bispeel bi Equus przewalski var. caballus - de ut dat Huuspeerd (Equus caballus) tüchte Form vun dat Przewalski-Peerd (Equus przewalski) dat Nömen vun Hybriden dör Angaav vun de Oortnamen vun beide Öllerndelen
Salomėja Zaksaitė (* 25. Juli 1968 in Kaunas) is en Schachspelerin, Juristin ut Litauen. Van 1991 bit 1998 hett Zaksaitė de Hööftschool „Anima" Kaunas un van 1998 bit 2003 dat Gymnasium vun de Technisch Universität Kaunas besöcht. Nah dat Abitur hett se van 2003 bit 2008 dat Magisterstudium vun de Rechtswetenschapen mit de Fakspezialisieren up Kriminologie un van 2008 bit 2012 dat Promotschoonsstudium an de Rechtsfakultät vun de Universität Vilnius maakt. An' 27. Januar 2012 hett se hör Doktertitel in Straf- un Sportrecht to dat Thema Verbreeden un Präventschonsprobleme vun de Bedroog in' Sportberiek (lit. „Sukčiavimo sporto srityje paplitimas ir prevencijos problemos“) bi Anna Drakšienė. afslooten. Siet 2003 drocht se den Titel Internatschonaler Meester (WIM). Hör bither hööchste Elo-Tall leeg bi 2267 in' 2005. Se weer Viezmeester bi de litauisch Schachmeesterschapen vun de Fruen (1999, 2013). För de litauische Natschonalmannschap speel se bi de Schacholympiade 2002. FIDE-Koort Partien vun Salomėja Zaksaitė bi chessgames.com (engelsch) Promotion, 2012 (Vilnius)
Bi en Zensus warrt faststellt un tellt, woveel Minschen in en Rebeet leevt. Todem warrt mehrsttiets ok noch annere statistische Daten as Öller, Slecht etc. mit uttellt. En Zensus warrt vun en Staat per Gesett dörföhrt, faken in Tietrüüm vun teihn Johr. De Lüüd hebbt dorbi de Plicht Utkunft to geven. De Idee achter den Zensus is, dat de Regeren, de Staat un de Verwalten naue Tallen bruukt över de Tosamensetten un Opbo vun de Sellschop üm ehr Aktivitäten un Investitschonen beter planen to könen. Faken warrt tosätzlich to de Zensus, de alle teihn Johr maakt warrt un bi de alle Inwahners fraagt warrt, elk Johr noch en Mikrozensus dorföhrt. Dorbi warrt blots en lütt repräsentativ Deel vun de Inwahners fraagt. Wiel de Fehlerquoot mit de Johren anstiggt, is na en poor Johren wedder en richtig Zensus nödig. De öllsten Zensus, vun de wi weet, weren in de Antike dörföhrt. To'n Bispeel warrt in de Bibel en poor Maal vun en Zensus dör de Römers snackt. Vun de Römers kummt ok de Begreep Zensus. De Censoren weren tostännig, de Stüern för de Börgers fasttosetten un müssen dorför ok weten, woveel Börgers dat geev. Ok in China geev dat al fröh
Bam (pers'sch بم) is ene Stadt in de Provinz Kerman in'n Süüdoosten vun den Iran. Se hett so wat 100.000 Inwahners (Stand 2004). De vun de Sassaniden an ene Oaas grünnte Stadt besetten 642 de Arabers. Üm un bi 650 boen se de Hazrat-e-Rasul-Moschee un in't 10. Johrhunnert de Zitadell Arg-é Bam. Se is ut Lehmtegels boot un leeg an de ole Siedenstraat. De Zitadell hett de UNESCO an'n 27. Dezember 2004 bi ene fierliche Zeremonie to'n Weltkulturarv verkloort. Dormit schall de Wedderopbo vun de Festungsanlaag sekerstellt un stütt warrn. An’n 26. Dezember 2003 üm 1:56 UTC (5:26 Lokaltiet) sünd de Zitadell un so wat 70 Perzent vun de hüdige Stadt Bam dör en Eerdbeven tweegahn. Siene Stärk weer 6,6 op de Momentenmagnitudenskala. Offiziell sünd 30.000 Minschen dör dat Beven dood bleven, na Angaven ut de Inwahnerschop vun Bam weren dat sogor 60.000 Minschen. An’n 21. Juli 2004 schüddel en Eerdbeven vun de Ruumbülgenmagnitude mb4,2 de Stadt op en ne’et dör. Vele Hüüs, de na dat eerste Beven nee opricht worrn sünd, sünd dorbi wedder tweegahn. För den Wedderopbo harr de internatschonale Gemeenschop Bam 1,1 Milliarden US-Dollar toseggt, de aver ok lang na dat Beven noch nich vull utbetahlt weren.
Hope Lange (* 28. November 1931 in Redding; † 19. Dezember 2003 in Santa Monica) weer en US-amerikaansch Schauspelerin. Hör vullstännig Gebortnaam luut Hope Elise Ross Lange. Över de Tätigkeit as Mannequin un Dorrstellerin an' Broadway keem Hope Lange to'n Film. An de Erfolge in' Kino mit eerste Rullen in Bus Stop an de Siet vun Marilyn Monroe un in dat Drama Glut unter der Asche, woför se en Oscar-Nomineeren kreeg, kunn se in hör wiedere Loopbahn nie mehr ganz heranrecken. Af Enn' vun de 1960er Johren weer se hööftsächlich för dat Feernsehn tätig. Lange hett 1956 den Schauspeler Don Murray heiraadt, mit de se twee Kinner harr; de Ehe wurr 1961 schett. Van 1963 bit 1971 weer de Regisseur Alan J. Pakula hör Ehemann. Hope Lange. Mehr Biller, Videos oder Audiodateien to’t Thema gifft dat bi Wikimedia Commons. Hope Lange in de Internet Movie Database (engelsch) utführlich Biografie up tcm.com Körtbiografie up britannica.com
De Tafel vun Peutinger oder Tabula Peutingeriana is ene Koort, de dat Stratennett vun de Römerstraten in’t late Röömsche Riek wiest. Se besteiht ut ölven Blööd op de de britischen Inseln, de Middelmeerruum, de nahe Oosten, Indien mit den Ganges, dat Eiland Sri Lanka in’n Indischen Ozeaan un sogor China to sehn sünd. Dat is mööglich, dat de Weltkoort vun Marcus Vipsanius Agrippa (64 v. Chr. - 12 n. Chr.) ene vun de Vörlagen vun de Tafel wesen is. Na den Dood vun Agrippa wörr de Koort in sien Graffsteen ingraveert, de bi’n Porticus Vipsaniae an de Via Flaminia liggt. De Koort wörr in’t 4. Johrhunnert vun de Römers tekent. De naue Tiet is nich kloor, aver ut de dorstellten Öörd kunnen Wetenschoplers de Tiet ingrenzen. De Koort wiest de Stadt Konstantinopel, de eerst in’t Johr 328 grünnt worrn is, se is also later as 328 tekent worrn. Dat de Stadt Pompeji, de 79 bi en Vulkanutbrook utlöscht wörr, noch intekent is, bewiest, dat de Koort op öllere Vörlagen opboot. En poor Öörd in de Provinz Germania Inferior, de in’t 5. Johrhunnert togrunn güngen, aver noch intekent sünd, sünd en Henwies, dat de Koort wohrschienlich noch vörher entstahn is. Blot
Florencia Labat (* 14. Juni 1971 in Pergamino) is en ehmalge argentiensch Tennisspelerin. De Linkshänderin harr hör eerst Profisaison 1988. Labat kunn in hör Loopbahn all tosommen 7 WTA-Düppeltitel winnen. Hör best Platzeeren up de Tennis-Weltranglist weer Rang 26 (September 1994 in’t Eenzel) un Rang 27 (Februar 1999 in’t Düppel). 2000 hett se hör Tenniskarriere afslooten. De Goldmedaille in't Eenzel wunn Labat 1995 bi de XII. Panamerikaansch Spelen. WTA-Profil vun Florencia Labat (engelsch) ITF-Profil vun Florencia Labat (engelsch) Fed Cup-Statistik vun Florencia Labat (engelsch)
Dit Woort hett noch annere Bedüden: kiek dorför ünner Fisch (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. De Fisch oder Pisces (latiensch: piscis) „Fisch“) sünd Warveldeerter mit Kemen un leevt in dat Water. In de Systematik sünd Fisch paraphyletisch, d. h. se billen kien natüürlich Eenheit (Monophylon), dorher sünd se en Grupp vun Deerter, de vun de Morphologie her liek sünd, man nich verwandt. De Lehre vun de Fisch is de Ichthyologie.
The Sons of Katie Elder is de Titel vun en US-amerikaanschen Western ut dat Johr 1965 mit John Wayne in de Hööftrull. Dat Dreihbook baseert op en Geschicht vun Talbot Jennings. Katie Elder hett mit ehr Familie in Clearwater in Texas leevt un weer goot ansehn bi all de Lüüd in’n Oort. Nu is se doodbleven un schall begraavt warrn. Ehr veer Söhnen – de Revolverheld John, de professchonelle Speler Tom, en Iesenworenhöker ahn Spood un de Jüngste Bud – weern al siet Johren nich mehr bi ehr un sünd nu anreist, üm ehr de letzte Ehr to wiesen. De Inwahners vun Clearwater sünd jem nich recht gröön, vunwegen dat se sik nich goot üm jemehr Mudder kümmert harrn. John kiekt bi’t Gräffnis blots heemlig to, vunwegen dat he üm sien Slechten roop weet un keen Arger utlösen will. Vun den Sheriff höört he later, dat sien Vadder söss Maanden vörher doodschaten worrn is un de Farm dorna in den Besitt vun Morgan Hastings övergahn is – en rieken Ünnernehmer, de dorbi is, de hele Stadt in sien Fingers to kriegen. Hasting is aver bang, dat vör allen John Hastings sien Anspröök op de Farm in Fraag stellen künn. Dorüm
Hillgriet Eilers (* 7. März 1959 in Hint) is en düütsch Politikerin vun de FDP un weer van 2013 bit 2022 Liddmaat vun den Landdag in Neddersassen. Nah dat Abitur in Emden hett Eilers klassische un moderne Sinologie un Wertschapswetenschapen an de Universität Chöttingen un in Taipeh (Republiek China) studeert un mit en Magister Artium afslooten. An dat Goethe-Institut för Düütsch as Frömdspraak hett se sück wiederbillen laaten. Dornah hett se as Lehrkraft an Hoochschoolen un Instituten arbeit. Se hörrt dat Helene-Weber-Berufskolleg an; 2011 kreeg se den Helene-Weber-Pries. 2000 is Eilers in de FDP intreeden. Dor was se Vörsitterin vun den Kreisverband Emden as ok de Liberalen Frauen Niedersachen. 2001 truck se eerstmals in den Emder Stadtraat in, in de se stellvertreden Fraktschonsvörsitter is. 2013 wurr se in den Landdag wählt. Wiel de FDP bi de Landdagswahl 2022 nich noog Stimmen kreeg un ünner 5% bleev, keem ok Hillgriet Eilers nich weer in den Landdag. Eilers is verheiraadt un Moder vun en Dochter. Offiziell Websteed Profil up de Siet vun de Neddersasschen Landdag DNB-Katalog
Disse Artikel is man blots en Stubben. Du kannst Wikipedia helpen un em verbetern. De Universität Recôncavo da Bahia is en Universität in Cruz das Almas, Brasilien. De Grünnen geiht torüch up dat Johr 2006. História da UFRB, 17 de outubro de 2010 About UFRB Universidade Federal do Recôncavo da Bahia. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de UFRB (Portugeesch)
Silvolde is en Dörp in der nedderlannsch Gemeend Oude IJsselstreek (Achterhoek in de Provinz Gelderlaand). Se hett etwa 5500 Inwahner (2007), is 11,98 km² groot un grenzt direkt an de Lüttstadt Terborg. Dat kathoolsch präägt Dörp, dat in’ Karneval Zillewold heet, seggt man en groot Vereensleven nah. En wedderkehren Veranstalten is dat so nömmt daklozenfeest („Obdaklosenfest“). Överlökal Bedüüden hett dat Almende College: In Silvolde befinnen sück de de Schoolen locatie Isala (Abitur un Fackabitur, havo/vwo) as ok de 'locatie Bluemers (Hööft- un Realschoolniveau, vmbo). De Naam Silvolde wurr eerstmals 1188 erwähnt. Mögelkerwies kummt he vun suli, en germaansch Woort för en Huus, dat ut een Ruum besteiht, un wold, Grund mit Strüüker. Alternative Verkloren verwiesen up den dicht vörbifleeten IJssel (Isala) un wold (Wald). Bi de eerst oorkundlich Nömmen vun 1188 hörr Silvolde to dat Kölner Arzbisdom, bit 1247. Silvolde. Mehr Biller, Videos oder Audiodateien to’t Thema gifft dat bi Wikimedia Commons.
Edvard Hagerup Grieg [[ˈɛdʋɑɖ ˈhɑːgəɾʉp ˈgɾɪg]] (* 15. Juni 1843 in Bergen, Norwegen; † 4. September 1907 ok dor) weer en norweegsch Pianist un Komponist vun de Romantik. Edvard Grieg wurr 1843 as dat veerte vun fiev Kinner in dat westnorweegsch Bergen boren. Sien Vader Alexander weer en wohlhebben Koopmann un britisch Konsul in Bergen. He führ den vun sien ut Schottland inwannert Grootvader 1779 grünnd Fischhannel fort. Sien Moder Gesine (boren Hagerup) wurr as jung Deern vun hör Öllern to'n Utbillen to Albert Methfessel in dat dormals ünner däänsch Herrschap stahn Altona schickt. Se is in Bergen mit Spood as Pianistin un Dichterin uptreden un tell to de ansehnst Klaveerlehrerinnen vun de Stadt. Se hett in hör Huus jeden Week Musizierkreise veranstalt, bi denen neven Instrumentalwarken ok Deelen ut Opern upführt wurrn. In sien 1903 rutgeeven, in sien Utseggenskraft allerdings umstreeden autobiographisch Skizze Mein erster Erfolg mett Grieg den Indrücken, de he in dat leevhaft Hannels- un Kulturzentrum sammeln dee, en entscheeden Bedüüden för sien musikalisch Inspiratschoon to: Zitat: So vermochte ich, wenn es mir als kleinem Jungen erlaubt war, zu einem Begräbnis zu gehen oder einer Auktion beizuwohnen, ganz genau zu berichten, welchen Eindruck der Vorgang auf mich
To Catch a Thief is de Titel vun en US-amerikaanschen Thriller vun den Speelbaas Alfred Hitchcock, de op den Roman mit glieken Naam vun David Dodge baseert. Dreiht weer de Film vun Mai bit August 1954. Rutkamen is he denn 1955 dör Paramount Pictures. An de franzööschen Riviera geiht en Eddelsteen-Deef üm. Ünner Verdacht steiht John Robie, de wiel den Tweeten Weltkrieg en Held vun de Résistance weer un vör den Krieg en berüchtigten Eddelsteen-Deef wesen is (bekannt ünner den Naam „De Katt“). De Deef geiht jüst so vör, as he dat fröher doon hett. Üm to bewiesen, dat he nix mit dat Roven to doon hett, maakt he sik sülvst op de Söök na den Inbreker, vunwegen dat he glöövt sik in de Laag vun den Deef versetten to künne dör sien egenen fröheren Insichten. Sien fröheren Partners, de intwüschen alltohopen in’t Restaurant Bertani ehrbore Beropen utöövt, sünd argerlich op em. Se glöövt neemlich ok, dat „De Katt“ wedder an’t Musen is un sik de Polizei dorüm ok wedder för jem intresseert. Vun den Bedriever vun dat Restaurant kriggt he en Henwies, dat he sik an den Versekerungsagent Hughson wennen schall. De is to Anfang noch argdenkern, seggt em
Le Héron is en Gemeende in dat Franzöös'sche Département Seine-Maritime (Regioon Hoochnormandie), de üm bi 248 Inwahners tellt (2004). De Stell maakt Deel ut dat Kantoon Darnétal, dat in dat Arrondissement Rouen liggt. De Böverflach vun le Héron is anto 10,7 km² verspreedt, de Bevolkensdichtheit geiht üm 23,2 Inwahners pro km² to wesen. De ünnerstahn Koort wisst de Liggen vun Le Héron tohoop mit de wichtigste Infrastruktuur un angrenzen Gemeenden. Ünnerstahn Figuur wisst de Verloop vun dat Inwahnertall (born: INSEE-Tellens). Vörlaag:Link INSEE Le Héron. Mehr Biller, Videos oder Audiodateien to’t Thema gifft dat bi Wikimedia Commons. Vörlaag:Coor title dms
Giosuè Carducci (Pseudonym: Enotrio Romano; * 27. Juli 1835 in Valdicastello, hüüd Pietrasanta, Toskana; † 16. Februar 1907 in Bologna) weer en italieensch Dichter, Redner un Literaturhistoriker. Giosuè Carducci weer de Söhn vun en Landdokter, sien Vader weer as Liddmaat vun den patriotischen Geheimbund Carbonari inhafteert wurrn. Disse Begevenheit hett Carducci to'n levenslangen Republikaner maakt. Carducci is in de pisaansch Maremma upwussen, deren deep un eegendömlich Natuurindrücke all dat Kind to dichterisch Versöök anregt harrn. Sien latere Jöögdtiet hett he in Florenz verleevt, wohin sien Vader översiedelt weer. All ganz fröh hett he sück ok för de Warken vun antik greeksch un röömsch Schriever befaat. Carducci hett Philologie an de Universität Pisa studeert un dor ok sien Doktertitel in dit Fack maakt. Van 1856 bit 1857 weer he as Lehrer vun de Rhetorik in San Miniato bi Pisa tätig. Wegen sien atheistisch Ansichten wurr sien Bewarf um en Professur för Greeksch in Arezzo aflehnt. 1860 wurr he Perfesser för Greeksch in Pistoia, 1861 Perfesser för italieensch Literatur in Bologna, disse Stäe harr he bit 1903 inne. Carducci wuer 1862 Liddmaat vun de Freimüererloge „Galvani“ un Mitbegrünner vun de Loge „Felsinea“ in Bologna, later affilieert in de Loge „Propaganda Massonica“. 1890
Martha Hyer (* 10. August 1924 in Fort Worth, Texas † 31. Mai 2014 in Santa Fe, New Mexico) weer en US-amerikaansch Schauspelerin. In dat Öller vun elf Johren harr Martha Hyer ehrn eersten Upträe in den Speelfilm Thunder Mountain van 1935 mit George O’Brien. Nah den Highschool-Afsluss truck de Dochter vun en texaanschen Senator un Judge Advocate tosommen mit hör Familie vun hör Gebortsoort Fort Worth nah San Antonio. Nach Absolvenz des Fairfax Hall Junior College in Waynesboro Anfang vun de 1940er-Johren studeer se Spraak un Schauspeel an de Northwestern University in Evanston un fung hör Utbillen as Theaterschauspelerin in dat Pasadena Playhouse in Kalifornien an. To hör Studienkollegen hörrn dormals Cloris Leachman, Paul Lynde, Charlton Heston un Patricia Neal. 1946 wurr se vun de Produktschoonsfirma RKO Pictures ünner Verdrag nommen un harr in dat sülvig Johr en lütt Rull as Bruutjumfer in The Locket. Bit Anfang vun de 1950er-Johren dreih se tosommen mit Tim Holt un Allan 'Rocky' Lane tallriek B-Western, dorünner en Neeverfilmen vun Thunder Mountain ut dat Johr 1947. Nahdem de Verdrag mit RKO utloopen weer, is Hyer nah New York wesselt un hett den Produzenten un Regisseur C. Ray Stahl heiraadt, den se bi de
To Catch a Thief betekent To Catch a Thief, Thriller-Roman vun den US-amerikaanschen Schriever David Doge ut dat Johr 1952, To Catch a Thief, brietsche Filmkummedie ut dat Johr 1936, To Catch a Thief, US-amerikaanschen Thriller vun Alfred Hitchcock ut dat Johr 1955 (na den Roman). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jeremy Lee Wotherspoon (* 26. Oktober 1976 in Humboldt, Saskatchewan) is en ehmalger kanaadsch Iesflinklöper. In sien Loopbahn wurr he veer Mal Sprint-Weltmeester (1999, 2000, 2001 un 2003) un wunn 12 Mal den Gesamtweltcup (über 500 Meter 1998, 1999, 2000, 2002, 2003, 2004 un 2005 as ok över 1000 Meter 1998, 1999, 2000, 2001 un 2002). Bi Olympisch Spelen kunn he dorgegen blots 1998 in Nagano en Sülvermedaille winnen. Bi de Olympisch Winterspelen 2002 in Salt Lake City gull he as groot Favorit up Gold över de 500 Meter. He keem aber bi sien Rennen to Fall un harr dormit kien Medaillenchance mehr. In Turin 2006 belegg he över 500 Meter Platz 9 un över 1000 Meter Platz 11. To’n Anfang vun den Iesflinkloop Weltcup 2007/08 leep de Kanadier up de fröhere Olympiabahn vun Salt Lake City en nee 500-Meter-Weltrekord. He hett dor de olt Bestleistung vun Lee Kang-Seok um 22 Hunnertstel Sekunn up 34,03 Sekunn verbetert. Jeremy Wotherspoon wull 2008 in Berlin sien 50. Weltcupsieg över de 500 Meter halen, lannen de he aber in’t Krankenhuus. In en Kurv is he unglückelk in de Bande rutscht un hett sück dorbi den linken Böverarm braken. Berliner Kurier: Autsch! Kanada-Star bricht
Carl Otto Ehrenfried Nicolai (* 9. Juni 1810 in Königsbarg; † 11. Mai 1849 in Berlin) weer en düütsch Komponist. Bekannt wurr vör allen sien Oper Die lustigen Weiber von Windsor; buterdem hett he de Wiener Philharmoniker grünnd. Vun sien Vader, den Musikdirektor Carl Ernst Daniel Nicolai, kreeg Otto Nicolai den eersten Musikünnerricht; Anfang Juni 1826 is he aber ut dat leevloos Öllernhuus flücht un funn Toflucht in Stargard bi de Divisions-Auditeur August Adler, de hüm as en Söhn upnommen un in dat Öller vun 17 Johr nah Berlin to'n Studium schickt hett. As he twintig Johr olt weer is he in de Sing-Akademie zu Berlin intreden. Nah sien Studium an dat Königlich Institut för Karkenmusik bi Carl Friedrich Zelter un Bernhard Klein van 1827 bit 1830 kreeg he 1833 en Organistenstäe an de Preußisch Gesandtschapskapelle in Rom. Hier kreeg he af 1835 Ünnerricht bi Giuseppe Baini. In Rom hett he sück intensiv mit de Warken vun Palestrina un anner oltitalieensch Klassiker befaat. 1837 wessel Otto Nicolai as Kapellmeester an dat Wiener Kärntnertortheater ünner Conradin Kreutzer, gung aber 1838 weer nah Rom torüch un fung an Opern to komponeeren. 1841 gung he weer nah Wien torüch, wo he de Stäe
A View to a Kill (op plattdüütsch so veel as: „En Sicht op’n Moord“; dt. Titel: Im Angesicht des Todes) is de Titel vun den 14. James-Bond-Film ut de Reeg vun Eon Productions Ltd.. As Hööftdorsteller weer to’n sövten un letzten Mol Roger Moore in de Titelrull to sehn. Sien Gegenspeler weer vun Christopher Walken speelt. De wichtigsten Fronsrullen weern vun Tanya Roberts un Grace Jones speelt. Speelbaas weer to’n drüdden mol John Glen. In Frankriek is en Mikrochip entwickelt worrn, den elektromagneetsche Strahlen na en Nuklearexplosion nix utmaken doot. Disse Chip fallt in de Hannen vun den KGB. Agent 007 warrt op den Fall ansett, in den de franzöösche Industreille Max Zorin verwickelt wesen schall. Tosamen mit den MI6-Agent Sir Godfrey Tibbett, de sik as Bond sien Fohrer utgifft, besöcht he dat Slott vun Zorin, de dor en Tuchtschau afhollen deit. Dorto gifft he sik as James St. John Smythe ut, de sik geern mit Peer afgifft. In’t Slott finnt se rut, dat de vigeliensch stüürten Mikrochips dorto bruukt warrt, över elektrische Impulsen bi de Peerd de natürliche Produkschoon vun Steroiden to verstarken. So warrt de Peerd bi en Rennen nich mööd un künnt so beter winnen. Zorin bruukt
Domenico Piemontesi (* 11. Januar 1903 in Boca; † 31. Mai 1987 in Borgomanero) weer en italieensch Radrennfohrer. As de gröttste Erfolg in de Radsport-Loopbahn vun Domenico Piemontesi wurrd de darte Platz bi de UCI-Straaten-Weltmeesterschapen 1927 vun de Profis up den Nürburgring, achter Alfredo Binda und Costante Girardengo ansehn, nahdem he bi de Straaten-WM vun de Amateure 1924 in Paris up den neegenten Platz kommen weer. 16 Johr lang, van 1922 bit 1938, weer he Profi-Radrennfohrer. 1922 wunn he dat Tre Valle Varesine. 1925 keem he mehrfack up den 2. Platz, so as bi de Coppa Bernocchi. 1927 wunn he den Giro dell’Emilia, 1928 den Groot Sassenpries un keem bi de Weltmeesterschap 1929 in Zürich up Platz 9. 1932 wunn he dat Tre Valle Varesini en tweet Mal un 1933 kunn he de Lombardei-Rundfohrt schrieven. 1932 belegg he bi dit Rennen den 2. Platz un 1934 den 3. Platz. Bi den Klassiker Mailand-Sanremo keem he dreemal up den darten Platz. 13mal is Piemontesi bi den Giro d’Italia an den Start gahn un wunn all tosommen 11 Deelstrecken. Domenico Piemontesi in de Datenbank vun Radsportseiten.net Domenico Piemontesi up memoire-du-cyclisme.net